62018TO0486_INF
2020 m. gruodžio 1 d. Bendrojo Teismo (trečioji kolegija) nutartis
Danske Slagtermestre / Komisija
(Byla T‑486/18)
„Ieškinys dėl panaikinimo – Valstybės pagalba – Įmokų nuotekų surinkimui sistema – Pirminio tyrimo etapas – Sprendimas, kuriuo konstatuojamas valstybės pagalbos nebuvimas – Profesinė asociacija – Teisė pareikšti ieškinį – Suinteresuotosios šalies statusas – Tikslas užtikrinti SESV 108 straipsnio 2 dalimi garantuojamas procesines teises – Konkrečios sąsajos nebuvimas – Esminio poveikio konkurencinei padėčiai nebuvimas – Reglamentuojamojo pobūdžio aktas – Tiesioginės sąsajos nebuvimas – Nepriimtinumas“
1.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Savo narius ginančios ir jiems atstovaujančios profesinės asociacijos ieškinys – Priimtinumas – Sąlygos
(SESV 263 straipsnio ketvirta pastraipa)
(žr. 23–26 punktus)
2.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Komisijos sprendimas, kuriuo konstatuojamas valstybės pagalbos suderinamumas su vidaus rinka nepradėjus oficialios tyrimo procedūros – Suinteresuotųjų asmenų ieškinys pagal SESV 108 straipsnio 2 dalį – Ieškinys, kuriuo siekiama išsaugoti suinteresuotųjų šalių procesines teises – Nebuvimas – Nepriimtinumas
(SESV 108 straipsnio 2 ir 3 dalys ir 263 straipsnio ketvirta pastraipa; Tarybos reglamentas Nr. 2015/1589)
(žr. 33–37, 42–54, 62 punktus)
3.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Komisijos sprendimas, kuriuo pagalba pripažįstama suderinama su vidaus rinka – Bendrus narių interesus ginti įgaliotos asociacijos ieškinys – Konkreti sąsaja su asociacijos nariais – Būtinybė, kad asociacija įrodytų didelį poveikį jos nariams – Nebuvimas – Nepriimtinumas
(SESV 108 straipsnio 2 dalis ir 263 straipsnio ketvirta pastraipa)
(žr. 63, 68–70, 77, 78 punktus)
4.
Ieškinys dėl panaikinimo – Fiziniai ar juridiniai asmenys – Reglamentuojamojo pobūdžio teisės akto sąvoka, kaip ji suprantama pagal SESV 263 straipsnio ketvirtą pastraipą – Bet koks visuotinai taikomas aktas, išskyrus pagal teisėkūros procedūrą priimtus aktus – Komisijos sprendimas, kuriuo pagalbos schema pripažįstama suderinama su vidaus rinka – Įtraukimas
(SESV 107 straipsnis ir 263 straipsnio ketvirta pastraipa)
(žr. 89–96 punktus)
5.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Tiesioginė sąsaja – Kriterijai – Komisijos sprendimas, kuriuo konstatuojamas valstybės pagalbos nebuvimas – Profesinės asociacijos ieškinys – Profesinė asociacija, negalinti įrodyti tiesioginio poveikio jos narių teisei į neiškraipytą konkurenciją – Nepriimtinumas
(SESV 263 straipsnio ketvirta pastraipa)
(žr. 97–104 punktus)
Dalykas
SESV 263 straipsniu grindžiamas prašymas panaikinti 2018 m. balandžio 19 d. Komisijos sprendimą C(2018) 2259 final dėl valstybės pagalbos SA.37433(2017/FC) – Danija, kuriuo po pirminio tyrimo etapo konstatuota, kad lov Nr. 902/2013 om ændring af lov om betalingsregler for spildevandsforsyningsselskaber m.v. (Betalingsstruktur for vandafledningsbidrag, bemyndigelse til opgørelse af særbidrag for behandling af særlig forurenet spildevand m.v.) [Įstatymas Nr. 902/2013, pakeičiantis įstatymą, nustatantį taisykles, susijusias su įmokomis, mokėtinomis nuotekų valymo operatoriams (įmokų nuotekoms šalinti sistema, leidžianti nustatyti specialius įnašus ypač užterštoms nuotekoms valyti ir t.t.)] nustatytas įnašas nesuteikia naudos konkrečioms įmonėms, todėl tai nėra valstybės pagalba, kaip tai suprantama pagal SESV 107 straipsnio 1 dalį.
Rezoliucinė dalis
1.
Atmesti ieškinį.
2.
Danske Slagtermestre padengia savo ir Europos Komisijos patirtas bylinėjimosi išlaidas.
3.
Danijos Karalystė padengia savo bylinėjimosi išlaidas.